paragraph_text: Bakumpaima je od najvećeg ekonomskog značaja uzgoj riže i povrća, a značajnu ulogu ima i ribolov. Lov na divlje svinje sa psima i kopljima i na manju divljač s puhaljkama, od manjeg je značaja. Većina ih se bavi trgovinom i farmerskim poslovima. Razvijeno im je drvorezbarstvo, gradnja kanua; pletarstvo i košaraštvo (proizvodi koji imaju važno trgovačko značenje); tkalaštvo; obrada željeza; tetoviranja.